PATVIRTINTA

 Klaipėdos „Vėtrungės“ gimnazijos

 direktoriaus 2020 m. rugpjūčio 31 d.

 įsakymu Nr.V-67

**KLAIPĖDOS „VĖTRUNGĖS“ GIMNAZIJOS 2020–2021** **MOKSLO METŲ**

**UGDYMO PLANAS**

**I SKYRIUS**

**BENDROSIOS NUOSTATOS**

1. 2020–2021 mokslo metų Klaipėdos „Vėtrungės“ gimnazijos ugdymo planą (toliau – ugdymo planas) parengė Klaipėdos „Vėtrungės“ gimnazijos (toliau – Gimnazija) direktoriaus 2020 m. balandžio 14 d. įsakymu Nr. V- 47 „Dėl 2020–2021 mokslo metų ugdymo plano rengimo darbo grupės patvirtinimo“ sudaryta darbo grupė.

2. Gimnazijos ugdymo planas parengtas vadovaujantis 2019–2020 ir 2020–2021 metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2020 m. rugpjūčio 5 d. įsakymu Nr. V-1159, Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo, mokslo ir sporto ministro 2015 m. gruodžio 21 d. įsakymu Nr. V1308, Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2018 m. kovo 13 d. įsakymu Nr. V–242, Mokymosi pagal formaliojo švietimo programas (išskyrus aukštojo mokslo studijų programas) formų ir mokymosi organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymu Nr.V-1128.

3. Gimnazijos ugdymo planas reglamentuoja pagrindinio ugdymo antrosios dalies, vidurinio ugdymo ir neformaliojo švietimo programų vykdymą grupinio ar pavienio mokymosi formomis, Lietuvos Respublikos švietimo, mokslo ir sporto ministro nustatytais organizavimo būdais.

4. Gimnazijos bendruomenė sprendimus dėl ugdymo proceso organizavimo priėmė mokytojų tarybos posėdžio 2020 m. birželio 18 d. protokoliniu nutarimu (protokolas Nr. 4), ugdymo plano projektui pritarta mokytojų tarybos posėdžio 2020 m. rugpjūčio 28 d. protokoliniu nutarimu (protokolas Nr.5).

5. 2019–2020 mokslo metų ugdymo plano įgyvendinimo įsivertinimas:

2019–2020 m. m. Gimnazijai svarbi ugdymo proceso dalis buvo gabių mokinių ugdymas pamokoje, pagalba kiekvienam mokiniui, bei patyriminis, kūrybinis ugdymas, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų. Veikla buvo planuojama atsižvelgus į vidaus įsivertinimo išvadas, akademinių pasiekimų analizę. Analizuojant trimestrų, pusmečių, konkursų ir olimpiadų, abiturientų stojimo į šalies ir užsienio aukštąsias mokyklas rezultatus buvo stebimas ir analizuojamas mokymosi rezultatų kitimas. Jos rezultatais remtasi planuojant ugdymo veiklą. Aukštą mokymosi kokybę rodo mokinių pasiekimų rezultatai. Pagrindinio ugdymo (II dalies) programos mokinių metiniai rezultatai: padidėjo pagrindinį pasiekimų lygį pasiekusiųjų skaičius 10%, aukštesnįjį 1,4% ir sumažėjo pasiekusių patenkinamą lygį 12,4%. Vidurinio ugdymo programos mokinių rezultatai: padidėjo pagrindinį ir aukštesnįjį pasiekimų lygį pasiekusiųjų skaičius 8%, sumažėjo mokinių, besimokančių patenkinamu pasiekimų lygiu 6,8%. 2020 m. visi IV klasių mokiniai baigė vidurinio ugdymo programą. 99,3% išlaikė brandos egzaminus ir gavo brandos atestatus. Pagrindinio ugdymo programą baigė visi II klasių mokiniai. Dėl karantino 2019–2020 m.m. neįvyko pagrindinio ugdymo pasiekimų patikrinimas, suplanuoti projektai, renginiai, taip pat buvo supaprastinta priimamų mokinių motyvacijos vertinimo tvarka. Prasidėjus karantinui I-II klasių mokinių socialinė veikla buvo sustabdyta. Taip pat parengtas Gimnazijos nuotolinio ugdymo įgyvendinimo priemonių planas ir taisyklės, bendruomenei organizuoti mokymai, konsultacijos. Nuotolinis mokymas(is) vyko Moodle, Office 365 platformoje. Įgyvendinant ugdymo procesą nuotoliniu būdu pagerėjo mokinių bendras pažymių vidurkis ir lankomumas. Mokinių ir tėvų apklausa parodė, kad gimnazistai gavo reikiamą informaciją, sklandžiai vyko ugdymas(is): optimaliai suderintas tvarkaraštis, pasirūpinta ITK priemonėmis, platformų naudojimo instrukcijomis ir mokymais. Mokytojai fiksavo ir stebėjo kiekvieno mokinio individualią pažangą, analizavo klasių individualios pažangos vertinimo ir AFES (akademinės, fizinės, emocinės socialinės aplinkos) lenteles. Pusmečių, trimestrų pabaigoje buvo aptariami įvertinimai ir vykdoma suplanuota mokymosi pagalba.

2019–2020 m. m. I–II klasėse mokėjimo mokytis kompetencijų ugdymas buvo integruojamas į LIONS QUEST socialinių ir emocinių kompetencijų bei asmenybės ugdymo programą „Raktai į sėkmę“. Mokinių konsultavimas gabiems mokiniams, dalykų moduliai bei neformaliojo vaikų švietimo veikla leido mokiniams geriau pasirengti dalykinėms olimpiadoms, konkursams ir varžyboms. 2019 –2020 m. m. 8 gimnazistai tapo dalykų olimpiadų miesto etapo I–III vietų laimėtojais. Klaipėdos miesto organizuojamuose konkursuose laimėta 18 prizinių vietų. 1 mokinys pelnė Klaipėdos miesto gabiausio mokinio apdovanojimą.2019–2020 m. m. vidurinio ugdymo programoje, tenkinant mokinių poreikius, pasirenkamiesiems dalykams III–IV klasėse buvo skirta 11 valandų per savaitę. Pagrindinio ir vidurinio ugdymo programose dalykų pamokų skaičius buvo orientuotas į mokinių dalykinių kompetencijų ugdymą. Pagrindinio ugdymo programoje po vieną modulį buvo skirta lietuvių kalbos ir literatūros bei matematikos kompetencijoms gilinti. 2019–2020 m. m. ekologijos ir aplinkos technologijos ugdymo sampratos elementų įgyvendinimui I–II gimnazijos klasėse buvo skirti 4 gamtos mokslų (biologijos, fizikos, chemijos, geografijos) moduliai. Tikslinėse grupėse atliepiami mokinių poreikiai ir lūkesčiai. Nuosekliai gilinantis į ekologijos ir aplinkos mokslus, sudaromos galimybės tęsti mokymąsi vidurinio ugdymo programoje, pasirinkus biomedicinos krypties mokymąsi. 2019–2020 m.m. **laimėtos 2 prizinės vietos n**acionaliniuose ekologijos konkursuose. 4 mokiniai aktyviai dalyvauja Klaipėdos universiteto Jūros tyrimų instituto vykdyto neformaliojo vaikų švietimo edukacinėje programoje „Išmanioji jūra“. Gimnazija įstojo į EKO mokyklų tinklą, dalyvavo „Sveikatiados“ veiklose. Ugdant mokinius karjerai visus 2019–2020 mokslo metus vyko pažintinis, patyriminis bei intensyvus gimnazistų profesinis veiklinimas. Per mokinių rudens ir žiemos atostogas, edukacines dienas vyko intensyvus profesinis veiklinimas: surengti 6 susitikimai su aukštųjų mokyklų atstovais, organizuotos 5 išvykos. Kovo mėnesio antroje pusėje dėl paskelbto karantino neįvyko planuoti susitikimai su mokslo institucijų (ISM, LAJM, VDU) atstovais. Vizitų metu planuotą informaciją universitetai pateikė nuotoliniu būdu, kuri buvo paviešinta gimnazijos bendruomenei – mokiniams ir mokytojams.

6. 2019–2020 mokslo metų ugdymo plano tikslas – siekti aukštos ugdymo kokybės, sudarant sąlygas kiekvienam mokiniui siekti asmeninės pažangos ir įgyti būtinų bendrųjų ir dalykinių kompetencijų.

 **PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

7.Ugdymo organizavimas:

7.1. mokslo metų ir ugdymo proceso pradžia – 2020 m. rugsėjo 1 d.;

7.2. ugdymo proceso trukmė I–III klasių mokiniams – 185 ugdymo dienos, IV klasių mokiniams – 163 ugdymo dienos;

7.3. ugdymo procesas baigiamas atitinkamai:

|  |  |
| --- | --- |
| Klasė | Ugdymo proceso pabaiga |
| I–­III | 2021-06-23 |
| IV | 2021-05-24 |

7.4. Gimnazija dirba 5 dienas per savaitę.

8. Ugdymo procesas pagal pagrindinio ugdymo (II dalies) programą skirstomas trimestrais:

8.1. pirmasis trimestras – 2020-09-01 – 2020-11-30;

8.2. antrasis trimestras – 2020-12-01 – 2021-03-12;

8.3. trečiasis trimestras – 2021-03-15 –2021-06-23.

9. Ugdymo procesas pagal vidurinio ugdymo programą skirstomas pusmečiais:

9.1. pirmasis pusmetis – 2020-09-01 – 2021-01-29 (III – IV klasės);

9.2. antrasis pusmetis – 2021-02-01 – 2021-06-23 ( III klasės);

9.3. antrasis pusmetis – 2021-02-01 - 2021-05-24 (IV klasės).

10. Mokinių atostogų trukmė:

|  |  |  |
| --- | --- | --- |
| Atostogos | Prasideda | Baigiasi |
| Rudens  | 2020 m. spalio 26 d. | 2020 m. spalio 30 d. |
| Žiemos (Kalėdų) | 2020 m. gruodžio 23 d. | 2021 m. sausio 5 d. |
| Žiemos  | 2021 m. vasario 15 d. | 2021 m. vasario 19 d. |
| Pavasario (Velykų) | 2021 m. balandžio 6 d.  | 2021 m. balandžio 9 d. |
| Vasaros  | 2021 m. gegužės 25 d. (IV kl.)2021 m. birželio 24 d. (I–III kl.) | 2021 m. rugpjūčio 31 d. |

11. Pamokos vyksta viena pamaina ir pradedamos 8 valandą. Skiriamos 2 pertraukos po 25 minutes (po 3 ir po 4 pamokos). Pamokų laikas:

1 pamoka: 8.00 – 8.45;

2 pamoka: 8.55 – 9.40;

3 pamoka: 9.50 – 10.35;

4 pamoka: 11.00 – 11.45;

5 pamoka: 12.10 – 12.55;

6 pamoka: 13.15 – 14.00;

7 pamoka: 14.10 – 14.55;

8 pamoka: 15.05 – 15.50.

12. Gimnazijos IV klasės mokiniui, laikant pasirinktą brandos egzaminą ugdymo proceso metu, jo pageidavimu ir Gimnazijos direktoriaus sprendimu gali būti suteikiama laisva diena prieš brandos egzaminą. Ši diena įskaičiuojama į mokymosi dienų skaičių. Gimnazijos IV klasių mokiniams į atostogų laiką neįskaitomos dienos, kai jie laiko kalbų įskaitas arba brandos egzaminus Lietuvos Respublikos švietimo, mokslo ir sporto ministro nustatytu laiku. Gimnazijos II klasių mokiniams į atostogų laiką neįskaitomos dienos, kai jie laiko pagrindinio ugdymo pasiekimų patikrinimą Lietuvos Respublikos švietimo, mokslo ir sporto ministro nustatytu laiku.

**ANTRASIS SKIRSNIS**

**MOKYMOSI FORMOS IR BŪDAI**

13. Gimnazijoje mokymo formos įgyvendinamos:

13.1. grupinio mokymosi forma:

13.1.1. kasdieniu mokymo proceso organizavimo būdu;

13.1.2. nuotoliniu mokymo proceso organizavimo būdu:

13.1.2.1.  atsižvelgiant į paskelbtą ekstremalią situaciją šalyje, įgyvendinant pagrindinio ir vidurinio ugdymo programas 2020–2021 m. m. Gimnazija pagal poreikį mokytis šiuo būdu gali skirti I–IV gimnazijos klasių mokiniams iki 30 procentų ugdymo procesui skiriamo laiko per mokslo metus;

13.2. pavienio mokymosi forma:

13.2.1. savarankišku mokymo proceso organizavimo būdu – mokinys savarankiškai, mokytojams teikiant grupines ar individualias konsultacijas Gimnazijoje ar nuotoliniu mokymo proceso organizavimo būdu, mokosi pagal pagrindinio ir vidurinio ugdymo programas (visų dalykų, atskirų dalykų ar jų modulių). Atsižvelgiant į motyvuotus mokinių prašymus jiems sudaroma galimybė mokytis savarankiško mokymo proceso organizavimo būdu dėl nepakankamo mokinių skaičiaus nesusidarius dalyko ar jo skirtingų kursų grupėms;

13.2.2. nuotoliniu mokymo proceso organizavimo būdu – mokiniai, būdami skirtingose vietose, savarankiškai mokosi pagal pagrindinio ir vidurinio ugdymo programas (visų dalykų, atskirų dalykų ar jų modulių), konsultuojami mokytojų naudojant informacines komunikacijos technologijas.

13.3.  Gimnazijos direktorius, nesant valstybės, savivaldybės lygio sprendimų dėl ugdymo proceso organizavimo, gali priimt sprendimus laikinai koreguoti ugdymo proceso įgyvendinimą (keisti nustatytą pamokų trukmę;  keisti nustatytą pamokų pradžios ir pabaigos laiką; ugdymo procesą perkelti į kitas aplinkas; priimti kitus aktualius ugdymo proceso organizavimo sprendimus) arba ugdymo procesą laikinai stabdyti, arba jį organizuoti nuotoliniu mokymo proceso organizavimo būdu šiais atvejais:

13.3.1. esant ypatingoms aplinkybėms (karantinas, ekstremali situacija, ekstremalus įvykis, ekstremali temperatūra (minus 25 °C ar žemesnė – I–IV klasių mokiniams; 30 °C ar aukštesnė – I–IV klasių mokiniams), gaisras, potvynis, pūga ir kt.), keliančioms pavojų mokinių sveikatai ir gyvybei;

13.3.2. esant aplinkybėms Gimnazijoje, dėl kurių ugdymo procesas negali būti organizuojamas kasdieniu mokymo proceso būdu (t. y. Gimnazija yra dalykų brandos egzaminų centras, vyksta remonto darbai ir kt.).

**TREČIASIS SKIRSNIS**

**UGDYMO TURINIO PLANAVIMAS IR ĮGYVENDINIMAS**

14. Formuodama ugdymo turinį, Gimnazija vadovaujasi švietimo stebėsenos, mokinių pasiekimų ir pažangos vertinimo ugdymo procese informacija, veiklos kokybės įsivertinimo duomenimis, nacionalinių ir tarptautinių mokinių pasiekimų tyrimų rezultatais, Gimnazijos veiklos įsivertinimo ir išorinio vertinimo duomenimis.

15. 10 dienų per mokslo metus skiriamos pažintinei, kultūrinei, meninei, kūrybinei veiklai. Jos metu vykdoma socialinė veikla, kultūros paveldo, meninio, karjeros planavimo ir kiti projektai, bendradarbiaujant su muziejais, teatrais, bibliotekomis, kultūros centrais ir kitomis įstaigomis:

|  |  |  |
| --- | --- | --- |
| Eil. Nr. | Ugdymo turinys | Data |
| 1. | Mokslo ir žinių diena | 2020 m. rugsėjo 1 d. |
| 2. | Sugrįžimas į „Vėtrungę“ | 2020 m. rugsėjo 2 d. |
| 3. | Kultūros ir turizmo diena | 2020 m. spalio 15 d. |
| 4. | Kalėdinių renginių diena | 2020 m. gruodžio 21 d. |
| 5. | Pilietinio ugdymo diena  | 2021 m. sausio 14 d. |
| 6. | Verslumo ir karjeros diena | 2021 m. vasario 5 d. |
| 7. | Sveikatos ugdymo diena | 2021 m. balandžio 20 d. |
| 8. | „Vėtrungės“ maratonas | 2021 m. gegužės 3 d. |
| 9. | Projektinių darbų pristatymo diena | 2021 m. birželio 18 d. |
| 10. | Edukacinių išvykų diena | 2021 m. birželio 23 d. |

Pastaba: visų klasių mokiniams direktoriaus įsakymu gali būti skiriama papildomų nepamokinės veiklos dienų, atsižvelgiant poreikius, derinant laiką su Gimnazijoje vykdomais brandos egzaminais, įskaitomis

16. Ugdymo turinys Gimnazijoje planuojamas ir detalizuojamas pagal dalyko programai skiriamą valandų (pamokų) skaičių ir nurodytą mokymosi dienų skaičių.

17. Mokytojai rengia bendrųjų ugdymo dalykų ilgalaikius planus, pasirenkamųjų dalykų, dalykų modulių, neformaliojo švietimo programas (Mokytojų tarybos 2020-08-28 posėdžio protokolinis nutarimas (protokolas Nr.V2 - 5)):

17.1. I–II klasių mokytojai ugdymo turinį planuoja vadovaudamiesi Pagrindinio ugdymo bendrosiomis programomis, ilgalaikius planus rengia dvejiems mokslo metams, juos aptaria metodinėse grupėse ir derina su kuruojančiu vadovu;

17.2. III–IV klasių mokytojai ugdymo turinį planuoja vadovaudamiesi Vidurinio ugdymo bendrosiomis programomis, ilgalaikius planus rengia dvejiems mokslo metams, kuriuos aptaria metodinėse grupėse ir derina su kuruojančiu vadovu;

17.3. trumpalaikius planus rengia tik jauni specialistai (dirbantys iki 3 metų);

17.4. pasirenkamųjų dalykų ir dalykų modulių, kuriems nėra parengtų bendrųjų programų, programas rengia dalykų mokytojai, vadovaudamiesi Bendraisiais formaliojo švietimo programų reikalavimais, patvirtintais Lietuvos Respublikos švietimo, mokslo ir sporto ministro 2004 m. balandžio 13 d. įsakymu Nr. ĮSAK-535. Rengdami neformaliojo švietimo programas mokytojai vadovaujasi Lietuvos Respublikos švietimo, mokslo ir sporto ministro 2011 m. liepos 5 d. įsakymu Nr. V-1214 patvirtintais Bendraisiais neformaliojo švietimo programų kriterijais. Programos aptariamos metodinėse grupėse ir tvirtinamos Gimnazijos direktoriaus iki 2020 m. rugsėjo 7 dienos;

17.5. klasių vadovai darbą su klase planuoja metams ir iki 2020 m. rugsėjo 15 d. planai tvirtinami Gimnazijos direktoriaus. Klasių vadovų veikla fiksuojama elektroniniame dienyne.

**KETVIRTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

18. Siekiant padėti mokiniui sėkmingai mokytis, ugdymas individualizuojamas sudarant mokinio individualų ugdymo planą. Per mokslo metus, bet ne vėliau kaip iki 2021 m. gegužės 1 d., II klasių mokiniams organizuojami susirinkimai, klasių valandėlės, individualios konsultacijos, kurių metu ugdymo karjerai konsultantas, dalyko mokytojai, direktoriaus pavaduotojas ugdymui išaiškina vidurinio ugdymo specifiką, bendrojo ir išplėstinio dalykų kursų ypatumus, brandos egzaminų reikalavimus, padeda pasirinkti dalykus, dalykų modulius, pasirenkamuosius dalykus, padėsiančius pagilinti ir praplėsti žinias, gebėjimus, tinkamai pasirengti brandos egzaminams ir tolimesniam mokymuisi.

19. Mokinys pasirengia individualų ugdymo planą dvejiems mokslo metams. Suderinęs su tėvais (globėjais, rūpintojais), galutinį ugdymo plano variantą pateikia direktoriaus pavaduotojui ugdymui iki 2021 metų gegužės 21 d.

20. Individualus ugdymo planas sudaromas mokiniui, besimokančiam pagal vidurinio ugdymo programą, mokiniui, mokomam pavienio mokymosi forma savarankišku būdu ar mokomam namie. Planas gali būti keičiamas Gimnazijos direktoriaus nustatyta tvarka ir terminais.

21. Individualus ugdymo planas mokiniui, besimokančiam pagal pagrindinio ugdymo programos II dalį, sudaromas, kai mokinys patiria mokymosi sunkumų po ligos (po trimestro) ir siekia pagerinti rezultatus arba mokinys siekia įgyti papildomų žinių ir nori dalyvauti konkursuose, olimpiadose.

22. Individualus ugdymo planas gali būti sudaromas mokiniui, atvykusiam mokytis iš užsienio.

23. Individualaus ugdymo plano forma, patvirtinta Gimnazijos direktoriaus 2015 m. gegužės 18 d. įsakymas Nr. V-105.

**PENKTASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS GIMNAZIJOJE**

24. Gimnazija sudaro sąlygas mokiniui mokytis pagarba vienas kitam tarp mokinių, mokinių ir mokytojų, kitų Gimnazijos darbuotojų grįstoje, psichologiškai ir fiziškai sveikoje ir saugioje aplinkoje, užtikrina tinkamą ir savalaikį reagavimą į patyčias ir smurto apraiškas. Gimnazijoje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia Gimnazijos vaiko gerovės komisija, kuri vadovaujasi Vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2017 m. gegužės 2 d. įsakymu Nr. V-319.

25. Gimnazijoje nuo 2019 m. rugsėjo 2 d. įgyvendinama VŠĮ „Lions Quest „Raktai į sėkmę“ prevencinė programa. Programa dėstoma klasių valandėlių metu.

26. Mokytojai pamokose kuria fiziškai ir psichologiškai saugią, mokymui(si) palankią aplinką. Įgyvendindami ugdymo tikslus, sudaro sąlygas mokinių aktyviam mokymui(si) tiek individualiai, tiek grupėse.

27. Gimnazija sudaro sąlygas mokiniui mokytis pagarba vienas kitam tarp mokinių, mokinių ir mokytojų, kitų Gimnazijos darbuotojų grįstoje, psichologiškai ir fiziškai sveikoje ir saugioje aplinkoje;

27.1. pamokose mokytojai ugdo mokinių pasitikėjimą savimi, vertina jų pastangas;

27.2. ugdymo proceso metu kuriama saugi emocinė aplinka: palaikomi pagarbūs santykiai tarp mokinių, mokinių ir mokytojų, ugdoma tolerancija ir pakantumas;

27.3. aplinka, kurioje vyksta ugdymo procesas yra estetiška, higieniška, tvarkinga;

27.4. sudaromos sąlygas mokytis pagarba grįstoje, saugioje aplinkoje, laiku pastebimos ir stabdomos patyčių ir smurto apraiškos mokiniams;

27.5. ugdymo proceso metu ugdomas suvokimas apie žalingos informacijos internete ar naudojantis mobiliuoju telefonu poveikį.

28. Gimnazija, rūpindamasi mokinių fizine sveikata, sudaro sąlygas mokinių aktyviam poilsiui:

28.1. sudarytos sąlygos sportuoti sporto salėje, aikštyne ne tik pamokų metu, bet ir aktyviai dalyvauti Gimnazijos neformaliojo švietimo būreliuose. Organizuojamos varžybos tarp klasių ir su socialiniais partneriais;

28.2. esant geram orui, sudarytos sąlygos vesti užsiėmimus gryname ore, Gimnazijos stadione ir kitose Gimnaziją supančiose aplinkose.

29. Gimnazija, kurdama ir puoselėdama psichologiškai sveiką ir saugią aplinką, taiko šias priemones:

29.1. Gimnazijos bendruomenės nariai, pastebėję patyčių ar smurto apraišką, nedelsdami ją sustabdo, apie tai informuoja mokinio klasės vadovą , Gimnazijos vadovus. Esant būtinybei, mokinys nukreipiamas pas psichologą, socialinį pedagogą, kviečiami mokinio tėvai (globėjai, rūpintojai), mokinio elgesio problemos aptariamos vaiko gerovės komisijoje ir suteikiama reikalinga pagalba;

29.2. mokytojai per pirmąją pamoką, o klasių vadovai per pirmą klasės valandėlę mokinius supažindina su elgesio reikalavimais pamokose, renginiuose, Gimnazijos mokinio elgesio taisyklėmis, aptaria bendravimo, bendradarbiavimo su bendraklasiais, pedagogais, kitais Gimnazijos darbuotojais principus, suteikia informaciją, kur kreiptis iškilus vienai ar kitai problemai;

29.3. klasių vadovai organizuoja temines klasių valandėles (apie pagarbą, bendradarbiavimo naudą, sveiką gyvenseną ir kt.), į kurias kviečiami pagalbos mokiniui specialistai (Gimnazijos psichologas, visuomenės sveikatos priežiūros specialistas, socialinis pedagogas);

29.4. technologijų mokytojas I klasių mokinius supažindina su Sveikos mitybos organizavimu;

29.5. pagalbos mokiniui specialistai rūpinasi mokinių saugumu, palaiko glaudžius ryšius su mokinių tėvais (globėjais, rūpintojais), teikia individualias konsultacijas tiek mokiniams, tiek jų tėvams;

29.6. Gimnazijos vadovai, norėdami išsiaiškinti, ar mokiniai Gimnazijoje jaučiasi saugūs, inicijuoja įvairaus pobūdžio tyrimus, vadovaudamiesi tyrimų rezultatais daro sprendimus dėl dvasiškai ir fiziškai sveikos aplinkos kūrimo.

**ŠEŠTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS**

30. Gimnazijoje mokymosi procesas stebimas ir laiku nustatomi mokiniui kylantys mokymosi sunkumai. Pamokose mokytojai taiko formuojamąjį vertinimą (pateikia mokiniui informaciją apie tai, kaip mokiniui sekasi, kur yra spragų, kaip jas ištaisyti). Apie mokymosi pasiekimus mokytojai daro įrašus ir komentarus raštu sąsiuviniuose, elektroniniame dienyne pastabose ar pagyrimuose. Elektroninio dienyno „Pastabų“ skiltyje mokytojai numato mokiniui užduotis, derina metodus ir priemones, numato atsiskaitymo terminus. Taip pat mokiniai gauna informaciją apie pasiekimus pamokoje žodžiu. Jei iškilusių sunkumų mokytojas nepajėgia pašalinti, jis apie tai informuoja mokinio tėvus (globėjus, rūpintojus), Gimnazijos švietimo pagalbos specialistus, Gimnazijos vadovus.

31. Mokymosi pagalbos teikimo būdai:

31.1. grįžtamasis ryšys pamokoje, kurio pagalba mokytojas koreguoja mokinio mokymąsi, parenka užduotis, pritaiko tinkamas metodikas;

31.2. mokinių pagalbos kitiems mokiniams organizavimas;

31.3. konsultacijų skyrimas.

32. Siekdami pagerinti mokinių pasiekimus:

32.1. teikia mokymosi pagalbą mokiniams, kurių pasiekimai yra patenkinamo arba nepasiekę patenkinamo lygio, organizuodami konsultacijas, diferencijuodami ar individualizuodami užduotis;

32.2. teikia pagalbą mokiniams, kurių pasiekimai yra pagrindinio ir aukštesniojo lygio. Dalyko mokytojas kartu su labai gerai besimokančiu mokiniu aptaria jo galimybes ir sudaro sąlygas giliau mokytis dalyko ir gerinti pasiekimus, įtraukia į neformaliąją veiklą, skatina dalyvauti konkursuose, olimpiadose;

32.3. sudaro sąlygas mokytojams tobulinti dalykines kompetencijas organizuojant mokymą skirtingų gebėjimų mokiniams (kursai, seminarai, patirties sklaida);

32.4. skatina mokytojus daugiau dėmesio skirti formuojamajam vertinimui pamokose, diagnostiniam vertinimui;

32.5. įtraukia tėvus (globėjus, rūpintojus) į mokymosi problemų sprendimą.

**SEPTINTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

33. Pradedant mokytis pagal pagrindinio ugdymo programos II dalį ir vidurinio ugdymo programą pasirašoma mokymo sutartis, kurioje susitariama dėl švietimo santykių, nustatomi šalių įsipareigojimai, tarpusavio bendradarbiavimo sritys ir panašiai.

34. Mokinių tėvų (globėjų, rūpintojų) informavimo apie mokinių mokymosi pasiekimus ir jų daromą pažangą, bendradarbiavimo su tėvais formos ir būdai nustatyti Gimnazijos mokinių pažangos ir pasiekimų vertinimo ir Gimnazijos tėvų (globėjų, rūpintojų) informavimo ir švietimo tvarkos aprašuose.

35. Gimnazija įtraukia tėvus (globėjus, rūpintojus) į organizuojamus renginius, įgyvendinamus projektus.

36. Tėvai (globėjai, rūpintojai) kasmet dalyvauja Gimnazijos veiklos kokybės įsivertinime. Įsivertinimo duomenų analizė pateikiama Gimnazijos tarybos, tėvų komiteto susirinkimuose.

37. Tėvai (globėjai, rūpintojai) apie mokinio mokymosi pasiekimus informuojami šiais būdais:

37.1. žinutėmis elektroniniame dienyne;

37.2. tėvams (globėjams, rūpintojams), kurie neturi galimybės prisijungti prie elektroninio dienyno ir pageidauja, kiekvieno mėnesio pradžioje klasės vadovas atspausdina informaciją apie mokinio pasiekimus;

37.3. tėvai (globėjai, rūpintojai) turi galimybę ateiti į Gimnaziją ir su klasės vadovu ar dalyko mokytoju aptarti mokinio pasiekimus;

37.4. mokiniai arba (ir) mokytojai gali kaupti kontrolinių darbų sąsiuvinius, aplankus;

37.5. dalykų mokytojai fiksuoja mokinio individualią pažangą sutartomis formomis ir būdais;

37.5. esant reikalui, mokiniai, jų tėvai( globėjai, rūpintojai) kviečiami į vaiko gerovės komisijos posėdį sprendžiant jų vaiko ugdymosi problemas, kur priimami susitarimai;

37.6. esant reikalui, mokinio tėvai (globėjai, rūpintojai) individualiais klausimais kreipiasi į švietimo pagalbos specialistus, direktoriaus pavaduotoją, direktorių.

**AŠTUNTASIS SKIRSNIS**

**UGDYMO TURINIO INTEGRAVIMAS**

38. Į dalykų programas integruojamos programos:

38.1. Ekologijos ir aplinkos technologijų ugdymo sampratos, patvirtintos Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymu Nr. V-1128 (toliau – Samprata) elementai Ie, IIe, IIIe, IVe klasėse integruojami į biologijos, chemijos, fizikos, technologijų, geografijos, pilietinio ugdymo, lietuvių kalbos ir literatūros , anglų kalbos, etikos, tikybos pamokas, klasės valandėles, neformalųjį švietimą;

38.2. Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo, mokslo ir sporto ministro 2006 m. kovo 17 d. įsakymu Nr. 494 – į biologijos, chemijos, psichologijos, etikos, tikybos pamokas ir klasės valandėles;

38.3. Antikorupcinio ugdymo programa, patvirtinta Gimnazijos direktoriaus 2017 m. rugsėjo 15 d. įsakymu Nr. V-129 – į istorijos, pilietinio ugdymo, ekonomikos pamokas, neformalųjį švietimą ir klasės valandėles;

38.4. Žmogaus saugos bendroji programa, patvirtinta Lietuvos Respublikos švietimo, mokslo ir sporto ministro 2012 m. liepos 18 d. įsakymu Nr. V-1159 – į dorinio ugdymo, biologijos, fizikos, chemijos, istorijos, technologijos, kūno kultūros pamokas (II–IV klasėse);

38.5. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo, mokslo ir sporto ministro 2016 m. spalio 25 d. įsakymu Nr. V-941 – į klasės valandėles, dorinio ugdymo, technologijų, psichologijos, biologijos, lietuvių kalbos ir literatūros pamokas;

38.6. Ugdymo karjerai programa, patvirtinta Lietuvos Respublikos švietimo, mokslo ir sporto ministro 2014 m. sausio 15 d. įsakymu Nr. V-72 – į klasės valandėles, užsienio kalbų, istorijos, psichologijos, lietuvių kalbos, ekonomikos, matematikos, geografijos, biologijos, chemijos, fizikos pamokas;

38.7. Etninės kultūros bendroji programa, patvirtinta Lietuvos Respublikos švietimo, mokslo ir sporto ministro 2012 m. balandžio 12 d. įsakymu Nr. V–651 – į lietuvių kalbos ir literatūros pamokas, neformalųjį švietimą;

38.8. Nacionalinio saugumo ir krašto gynybos programa, patvirtinta Lietuvos Respublikos švietimo, mokslo ir sporto ministro 2017 m. birželio 27 įsakymu Nr. V–527 – į istorijos, pilietinio pagrindų, geografijos, informacinių technologijų dalykus.

39. Integruojamos temos atsispindi mokomųjų dalykų ilgalaikiuose planuose, klasės vadovo veiklos plane, neformaliojo švietimo programose.

**DEVINTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

40. Mokinių pažangos ir pasiekimų vertinimas organizuojamas Gimnazijos direktoriaus nustatyta tvarka.

41. 2 kartus per metus tėvai (globėjai, rūpintojai) gauna informaciją apie mokinio pasiekimus, atvykę į Atvirų durų dienas, klasės tėvų susirinkimų metu.

42. Prašymai dėl pasiekimų įvertinimo objektyvumo nagrinėjami tokia tvarka (mokytojų tarybos 2019-06-20 posėdžio protokolinis nutarimas (protokolas Nr.V2–4)):

42.1. mokinys, jo tėvai (globėjai, rūpintojai) raštiškai kreipiasi į Gimnazijos direktorių dėl pasiekimų įvertinimo objektyvumo, motyvuodami kreipimosi būtinumą;

42.2. direktorius įsakymu paskiria komisiją iš dviejų to dalyko aukščiausios kvalifikacinės kategorijos mokytojų, nedėstančių tam mokiniui, ir kuruojančio vadovo, ištirti prašyme išdėstytus faktus;

43.3. įvertinimas peržiūrimas per 5 darbo dienas ir atsakymas raštu pateikiamas mokiniui, jo tėvams (globėjams, rūpintojams).

**DEŠIMTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

44. Mokinių mokymo(si) krūvio reguliavimas:

44.1. direktoriaus pavaduotojai ugdymui organizuoja mokytojų, dirbančių vienoje klasėje ar grupėje, bendradarbiavimą sprendžiant mokinių mokymosi motyvacijos ir mokymosi krūvio optimizavimo klausimus;

44.2. klasėje ar grupėje dirbantys mokytojai tarpusavyje derina namų darbų skyrimą. Namų darbai negali viršyti rekomenduojamų higienos normų. Rekomenduojama namų darbų mokiniams neužduoti prieš atostogas ir poilsio dienomis;

45.3. mokiniui per dieną negali būti skiriama daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Kontroliniai darbai neskiriami po atostogų ar šventinėmis dienomis. Kiekvieno mėnesio pradžioje mokytojai suderina kontrolinių darbų datas, kurios skelbiamos elektroniniame dienyne;

45.4. III–IV klasių mokiniams pamokų tvarkaraštyje per savaitę rekomenduojama, kad nebūtų daugiau kaip trys laisvi tarpai tarp pamokų, I–II klasių mokiniams – daugiau kaip vienas laisvas tarpas. Laisvu tarpu tarp pamokų nelaikoma, jei mokinys neturi pirmos arba pirmos ir antros pamokų, laisva 3 arba 4 pamoka III–IV klasių mokiniams laikoma pietų pertrauka;

45.5. per dieną negali būti daugiau kaip 7 pamokos.

46. Mokiniai, baigę arba lankantys dailės, choreografijos, muzikos mokyklas bei sportinės krypties neformaliojo švietimo įstaigas, gali būti atleidžiami nuo privalomo atitinkamo dalyko pamokų lankymo (mokytojų tarybos 2017-05-24 posėdžio protokolinis nutarimas (protokolas Nr.V2-4)):

46.1. mokiniai, baigę arba lankantys sportinės krypties (I–IV klasių), dailės, muzikos ar menų mokyklas, turi iki 2020 m. rugsėjo 20 d. direktoriui pateikti:

46.1.1. tėvų (globėjų, rūpintojų) prašymą atleisti nuo to dalyko pamokų. Prašyme tėvai įsipareigoja užtikrinti mokinių saugumą pirmos ir paskutinės pamokos metu, o vidurinių pamokų metu mokinys ilsisi ar dirba Gimnazijos skaitykloje;

46.1.2. pažymą, patvirtinančią neformaliojo švietimo įstaigos baigimą ar lankymą. Jei mokinys nėra baigęs mokyklos, pažyma pateikiama kiekvieno pusmečio ( trimestro) pabaigoje;

46.1.3. atsiskaitymų grafiką, raštiškai suderintą su dalyko mokytoju;

46.2. neformaliojo švietimo įstaigą baigusiam mokiniui pasiekimų įvertinimas įrašomas iš neformaliojo švietimo mokyklos mokinio įvertinimo;

46.3. mokiniui, išvykstant mokytis sanatorijos mokykloje ar stacionarioje asmens sveikatos priežiūros įstaigoje, tėvai (rūpintojai, globėjai) Gimnazijos direktoriui pateikia gydytojo siuntimo kopiją ir prašymą dėl išvykimo gydytis. Gimnazijos direktorius rašo įsakymą apie laikiną mokinio išvykimą gydytis ir mokytis (mokytojų tarybos 2020-06-18 posėdžio protokolinis nutarimas (protokolas Nr.V2-4)).

**VIENUOLIKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

47. Neformaliojo švietimo veiklos pasiūla ir organizavimo būdai Gimnazijoje:

47.1. neformaliojo švietimo programas mokiniai renkasi laisvai. Siūlomos įvairius poreikius atitinkančios veiklos (mokytojų tarybos 2017-05-24 posėdžio protokolinis nutarimas (protokolas Nr. V2- 4));

47.2. 2020–2021 mokslo metais Gimnazijoje įgyvendinamos 22 neformaliojo švietimo programos, iš jų: sportinės-sveikatinimo – 5, ekologinės – 4, meninės-kūrybinės raiškos – 7 mokslinės veiklos – 5, mokinių bendrovė – 1;

47.3. neformaliojo švietimo valandos skirstomos atsižvelgiant į mokinių poreikius ir Gimnazijos galimybes. Neformaliojo švietimo valandų skaičius nustatomas proporcingai kolektyvą lankančių mokinių skaičiui bei atsižvelgiant į veiklos specifiką;

47.4. mokinių skaičius neformaliojo švietimo grupėje turi būti ne mažesnis kaip 12 mokinių. Mokinių grupės sudėtis per mokslo metus gali keistis;

47.5. neformaliojo švietimo veikla įrašoma į neformaliojo švietimo tvarkaraštį, apskaita vykdoma elektroniniame dienyne;

47.6. neformaliojo švietimo programose dalyvaujantys mokiniai registruojami mokinių registre.

**DVYLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ**

**AR PAGRINDINIO UGDYMO PROGRAMĄ, UGDYMO ORGANIZAVIMAS**

48. Apie atvykusius į Gimnaziją iš kitų valstybių mokinius Gimnazijos direktorius raštu informuoja Klaipėdos miesto savivaldybės administracijos Švietimo skyrių.

49. Gimnazija, priimdama mokinį, baigusi tarptautinę bendrojo lavinimo ugdymo programą ar jos dalį, pripažįsta mokinio mokymosi rezultatus ir juos įskaito (pagal pateiktus dokumentus). Gimnazija tuo atveju, jei asmuo yra baigęs tarptautinę bendrojo ugdymo programą (pagrindinio ugdymo), tačiau neturi dokumento, įteisiančio mokymosi pasiekimus, nustato jo mokymosi pasiekimų atitiktį mokymosi pasiekimams, numatytiems pagrindinio ar vidurinio ugdymo bendrosiose programose. Jei reikia likviduoti kai kurių dalykų programų skirtumus, Gimnazija, atsižvelgusi į mokinio pageidavimus, numato būdus ir formas atsilikimui likviduoti ir atsiskaityti. Gimnazija parengia atvykusio mokinio integracijos į mokyklos bendruomenę planą, išanalizuoja, kokia pagalba reikalinga mokiniui, prireikus – sudaro individualų ugdymo planą:

49.1. numato adaptacinio periodo trukmę.

49.2. numato klasės vadovo, mokytojų darbą su atvykusiais mokiniais ir mokinio tėvais (globėjais, rūpintojais);

49.3. organizuoja mokytojų konsultacijas programų skirtumams likviduoti;

49.4. numato mokinio individualios pažangos stebėjimą per adaptacinį laikotarpį;

49.5.pasitelkia mokinius savanorius, padėsiančius atvykusiam mokiniui sklandžiai įsitraukti į Gimnazijos bendruomenės gyvenimą;

49.6. jei atvykęs mokinys visai nesimokė lietuvių kalbos, suderinus su mokinio tėvais, jam gali būti pasiūloma mokytis viena klase žemiau, nei jis norėtų;

49.7. siūlo neformaliojo švietimo veiklas, kurios padėtų mokiniui greičiau adaptuotis.

**TRYLIKTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

50. Gimnazijos ugdymo turiniui įgyvendinti klasės gali būti dalijamos į grupes, atsižvelgus į Gimnazijai skirtas mokymo lėšas, šiems dalykams mokyti:

50.1. doriniam ugdymui, jeigu tos pačios klasės mokiniai yra pasirinkę tikybą ir etiką;

50.2. informacinėms technologijoms ir technologijoms;

50.3. užsienio kalboms (1-ajai ir 2-ajai), jei I–II klasėje mokosi ne mažiau kaip 21 mokinys;

50.4. fiziniam ugdymui I–II klasėse, vadovaujantis Europos Sąjungos rekomendacijomis dėl saugios vaikų emocinės aplinkos, higienos reikalavimų, motyvacijos;

50.5. fizikos, chemijos, biologijos pamokose eksperimentiniams darbams atlikti, panaudojant mokinių ugdymo poreikiams tenkinti ir pagalbai teikti skirtas valandas.

51. Laikinųjų (mobiliųjų) grupių III–IV klasėse sudarymo principai:

51.1. laikinosios (mobiliosios) grupės sudaromos iš mokinių, pasirinkusių tą patį dalyko programos kursą, pasirenkamojo dalyko ar modulio programą;

51.2. minimalus mokinių skaičius grupėje – 5 mokiniai. Norint išlaikyti vidurinio ugdymo programos tęstinumą, IV klasių grupėje gali būti ir mažiau mokinių;

51.3. maksimalus mokinių skaičius grupėje – 30 mokinių;

51.4. mokiniai, pasirinkę bendrąjį ar išplėstinį dalyko programos kursą, mokosi skirtingose mobiliose grupėse;

51.5. nesusidarius laikinajai (mobiliai) grupei, mokiniai atitinkamo dalyko, dalyko kurso ar dalyko modulio gali būti mokomi pavienio mokymosi forma savarankišku būdu.

**KETURIOLIKTASIS SKIRSNIS**

**MOKYMO NAMIE ORGANIZAVIMAS**

52. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405.

53. Mokiniai namie mokomi savarankišku ar (ir) nuotoliniu mokymo proceso organizavimo būdu. Mokiniui, mokomam namie, Gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

54. Savarankišku mokymo proceso organizavimo būdu namie mokomam mokiniui skiriama: I–II klasėse – 555 per metus, per savaitę – 15 pamokų, III klasėse – 518, IV klasėse – 462 pamokos per metus, per savaitę – 14 pamokų. Dalį pamokų gydytojų konsultacinės komisijos leidimu mokinys gali lankyti mokykloje arba mokytis nuotoliniu mokymo proceso organizavimo būdu.

55. Suderinus su mokinio tėvais (globėjais, rūpintojais), direktoriaus įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Gimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokinio pasiekimams gerinti.

**PENKIOLIKTASIS SKIRSNIS**

**UGDYMAS KARJERAI**

56. Ugdymo karjerai veikla organizuojama, vadovaujantis Profesinio orientavimo tvarkos aprašu, patvirtintu Lietuvos Respublikos švietimo, mokslo ir sporto ministro ir Lietuvos Respublikos socialinės apsaugos ir darbo ministro 2012 m. liepos 4 d. įsakymu Nr. V-1090/A1-314. Gimnazija organizuoja mokinių:

56.1. informavimą karjerai – supažindina mokinius su įvairiomis interneto svetainėmis, spausdintais leidiniais, žinynais, organizuojami susitikimai su įvairių profesijų atstovais, išvykos į įmones ir kt.;

56.2. vertinimą karjerai – I klasėje Gimnazijos psichologas atlieka mokinių mokymosi stilių nustatymo testą, II klasėje – mokinių profesijos pasirinkimo tyrimą bei teikia mokiniams individualias konsultacijas;

56.3. konsultavimą karjerai – teikia pagalbą mokiniams planuojant karjerą, renkantis mokymąsi, sudarant individualų ugdymo planą. Tai atliekama individualių konsultacijų, pokalbių metu;

56.4. Ugdymas karjerai integruojamas į dalykų bendrąsias programas, klasės valandėles, neformalųjį švietimą, skiriamos konsultacijos ir organizuojamas ugdymo proceso dienomis, skirtomis kultūrinei, meninei, pažintinei veiklai. Šią veiklą vykdo dalykų mokytojai, klasių vadovai, socialinis pedagogas, psichologas, direktoriaus pavaduotojai ugdymui ir švietimo pagalbą teikiantys specialistai, turintys kompetencijų vykdyti mokinių ugdymą karjerai**.**

**II SKYRIUS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

57. Gimnazija, vykdydama pagrindinio ugdymo programą, vadovaujasi Pagrindinio ugdymo bendrosiomis programomis.

58. Ie, IIe klasėse įgyvendinami Sampratos elementai, kurie integruojami į biologijos, chemijos, fizikos, technologijų, geografijos, pilietinio ugdymo, lietuvių kalbos ir literatūros, anglų kalbos pamokas.

58.1. siūlomi praktinius įgūdžius formuojantys gamtos mokslų ir geografijos moduliai: „Eksperimentinė chemija“, „Eksperimentinė fizika“, „Fizikos uždavinių labirinte“, „Geografijos praktiniai tiriamieji darbai“.

59. Pradedantiems mokytis pagal pagrindinio ugdymo programos II dalį mokiniams Gimnazija skiria adaptacinį mėnesio laikotarpį. Adaptaciniu laikotarpiu rekomenduojama mokinių pažangos ir pasiekimų neigiamais pažymiais nevertinti, taikyti formuojamąjį vertinimą, rašyti komentarus į elektroninį dienyną.

60. Socialinė veikla pagrindinio ugdymo programoje organizuojama pagal Mokinių socialinės veiklos aprašą, patvirtintą Gimnazijos direktoriaus 2015 m. rugpjūčio 31 d. įsakymu Nr. V-140, kuriame išskirtos pilietinė, ekologinė ir pagalbos Gimnazijos veiklos kryptys.

61. Socialinė – pilietinė veikla, kuriai skiriama 20 valandų (pamokų) per dvejus metus yra privaloma ir ši veikla yra fiksuojama dienyne. Mokiniams, baigusiems pagrindinio ugdymo programą, baigimo pažymėjimuose įrašomas socialinės – pilietinės valandos.

68. Pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, naudojamos konsultacijoms, dalykų mokytojai siūlo modulius matematiniams, kalbiniams, socialiniams, kūrybiniams gebėjimams, sveikatos, ekologijos ir aplinkos technologijų, bendrosios kultūros, asmeniniams interesams ir gebėjimams ugdyti, pasiekimų spragoms kompensuoti:

68.1. dalykų modulius mokiniai renkasi laisvai;

68.2. mokinio pasiekimai mokantis modulio programos gali būti įskaitomi į mokomojo dalyko įvertinimą. Pasiekimai pusmečio pabaigoje įvertinami įrašu „įskaityta“/„neįskaityta“;

68.3. modulių apskaita vykdoma elektroniniame dienyne.

**PIRMASIS SKIRSNIS**

**UGDYMO SRIČIŲ MOKYMO ORGANIZAVIMAS**

69. Dorinis ugdymas. Dorinį ugdymą (etiką ar tikybą) nuo 14 metų mokinys renkasi savarankiškai. Siekiant užtikrinti tęstinumą ir nuoseklumą, etiką ar tikybą renkasi dvejiems metams.

70. Lietuvių kalba ir literatūra . Mokykla, formuodama ugdymo turinį:

70.1. siūlo mokiniams rinktis pasirenkamąjį dalyko modulį „Rašybos, skyrybos ir gramatikos žinių praktinis taikymas“ I klasėse, ilgalaikes konsultacijas II klasėse;

70.2. mokiniams, kurie nepasiekia lietuvių kalbos programoje numatyto minimalaus pasiekimų lygmens, sudaromos sąlygos trumpalaikėse konsultacijose pašalinti spragas;

70.3. mokiniui, atvykusiam iš užsienio, kuris nemoka ar moka labai silpnai lietuvių kalbą, skiriama papildomai viena konsultacinė valanda.

71. Užsienio kalbos:

71.1. užsienio kalbas keisti iki vidurinio ugdymo programos pradžios galima tik tuo atveju, jei mokinys yra atvykęs iš užsienio mokyklos ar kitos mokyklos ir Gimnazija dėl objektyvių priežasčių negali sudaryti mokiniui galimybės tęsti jo pradėtos kalbos mokymosi ir yra gavusi tėvų (globėjų, rūpintojų) pritarimą raštu. Mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programos skirtumus:

71.1.1. vienerius mokslo metus jam skiriama 1 papildoma užsienio kalbos pamoka per savaitę;

71.1.2. jei yra 5 ar daugiau mokinių, mokyti skiriama daugiau pamokų;

71.2. I klasių mokiniams siūlomas anglų kalbos modulis praktiniams gebėjimams ugdyti „Practise listening, reading and speaking“.

72. Matematika.

72.1. I, II klasių mokiniams skiriamos valandos moduliams „Skaičių pasaulis“, „Įdomioji matematika“ ir konsultacijoms matematinių žinių spragų likvidavimui;

73. Informacinių technologijų dalyko kursą sudaro privalomoji dalis ir vienas iš pasirenkamųjų modulių (programavimo pradmenų, kompiuterinės leidybos pradmenų, tinklalapių kūrimo pradmenų).

74. Socialiniai mokslai.

74.1. laisvės kovų istorijai mokyti skiriama ne mažiau 18 pamokų, temas integruojant į istorijos, lietuvių kalbos ir pilietiškumo pagrindų pamokas;

74.2. ekonomiką ir verslumą mokosi I klasių mokiniai;

74.3. pilietiškumo pagrindams mokyti skiriama po vieną savaitinę pamoką I–II klasėse;

75. Fiziniam ugdymui skiriamos 2 savaitinės pamokos ir sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo neformaliojo švietimo programas Gimnazijoje (krepšinio, tinklinio, šokio) arba kitoje neformaliojo švietimo įstaigoje:

75.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į mokinio savijautą. Pagal gydytojų rekomendacijas arba tėvų pageidavimu šie mokiniai gali lankyti sveikatos grupes už Gimnazijos ribų;

75.2. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

75.3. mokiniams, atleistiems nuo fizinio ugdymo pamokų dėl sveikatos, mokytojai siūlo kitą veiklą: stalo žaidimus, šaškes, šachmatus, veiklą kompiuterių klasėje, skaitykloje, konsultacijas, socialinę veiklą ir pan. (mokytojų tarybos 2018-05-24 posėdžio protokolinis nutarimas (protokolas Nr.V2-4));

76. Žmogaus saugai mokyti I klasėse (antrą pusmetį) skiriama 18,5 val.

77. Technologijų dalykas I klasėje pradedamas nuo privalomo 17 valandų integruoto technologijų kurso. Pasirinkta technologijų programa gali būti keičiama mokslo metų pabaigoje.

**ANTRASIS SKIRSNIS**

**PAMOKŲ PAGAL DALYKUS PASISKIRSTYMAS**

78. Pagrindinio ugdymo programos II daliai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamas pamokų skaičius:

78.1. I klasei (5 komplektai, 150 mokinių):

| **Ugdymo sritys, dalykai** | **Klasė (mokinių skaičius)** | **Iš viso** **(150)** |
| --- | --- | --- |
| **Ia (30)** | **Ib (30)** | **Ic (30)** | **Id (30)** | **Ie (30)** |
| Tikyba |  | 1 | 1 | 1 | 1 | 4 |
| Etika | 1  | 1 | 1 | 1 | 1 | 5 |
| Lietuvių kalba ir literatūra | 4 | 4 | 4 | 4 | 4 | 20  |
| Užsienio kalba (1-oji) |  |  |  |  |  |  |
| 1 grupė (anglų) | 3 | 3 | 3 | 3 | 3 | 15  |
| 2 grupė (anglų) | 3 | 3 | 3 | 3 | 3 | 15 |
| Užsienio kalba (2-oji) |  |  |  |  |  |  |
| 1 grupė (rusų) | 2 | 2 | 2 | 2 | 2 | 10  |
| 2 grupė (rusų, vokiečių) | 2V | 2R | 2R | 2R | 2V | 10 |
| 3 grupė (prancūzų) |  |  |  | 2\* |  | 2\* |
| Matematika | 3 | 3 | 3 | 3 | 3 | 15 |
| Informacinės technologijos |  |  |  |  |  |  |
| 1 grupė | 1 | 1 | 1 | 1 | 1 | 5  |
| 2 grupė | 1 | 1  | 1  | 1  | 1 | 5 |
| Biologija | 1 | 1 | 1 | 1 | 1 | 5  |
| Chemija | 2  | 2  | 2  | 2  | 2  | 10  |
| Fizika | 2 | 2 | 2  | 2  | 2  | 10  |
| Istorija | 2  | 2  | 2  | 2  | 2  | 10 |
| Pilietiškumo pagrindai | 1  | 1 | 1 | 1  | 1  | 5  |
| Geografija | 2  | 2  | 2  | 2  | 2  | 10  |
| Ekonomika ir verslumas | 1 | 1 | 1 | 1  | 1  | 5  |
| Dailė | 1 | 1 | 1  | 1  | 1 | 5  |
| Muzika | 1  | 1  | 1 | 1  | 1  | 5  |
| Technologijos |  |  |  |  |  |  |
| 1 grupė | 1,5  | 1,5  | 1,5  | 1,5  | 1,5  | 7,5  |
| 2 grupė | 1,5  | 1,5  | 1,5  | 1,5  | 1,5  | 7,5  |
| Fizinis ugdymas  |  |  |  |  |  |  |
| 1 grupė | 2  | 2  | 2  | 2  | 2  | 10  |
| 2 grupė | 2\* | 2\* | 2\*  | 2\*  | 2\*  | 10\* |
| Žmogaus sauga | 0,5  | 0,5  | 0,5  | 0,5  | 0,5  | 2,5  |
| **Iš viso privalomų pamokų skaičius mokiniui (1)** | **31**  | **31**  | **31** | **31** | **31**  | **155**  |
| *Mokinių ugdymo poreikiams tenkinti valandos\** |
| Rašybos, skyrybos ir gramatikos žinių praktinis taikymas (modulis) | 1\* | 1\*  | 1\*  | 1\*  | 1\*  | 5\* |
| Įdomioji matematika (modulis) | 1\* | 1\*  | 1\* | 1\*  | 1\*  | 5\* |
| Practise listening, reading and speaking (modulis) | 1\*  | 1\*  | 1\*  | 1\*  | 1\*  | 5\* |
| Eksperimentinė chemija (modulis) |  |  |  |  | 1\* | 1\*  |
| Eksperimentinė fizika (modulis |  |  |  |  | 1\* | 1\* |
| Matematika (ilgalaikės konsultacijos) | 1\* | 1\* | 1\* |  |  | 3\*  |
| Trumpalaikės konsultacijos | 1\* | 1\* | 1\* |  |  | 3\* |
| Kita ugdomoji veikla*\** |  |  |  |  |  |  |
| Prancūzų kalba (kita ugdomoji veikla) |  |  |  | 2\* |  | 2\* |
| Fizinis ugdymas (kita ugdomoji veikla) | 2\* | 2\* | 2\* | 2\* | 2\* | 10\* |
| **Iš viso panaudota valandų mokinių ugdymo poreikiams tenkinti \*(2)** | **7\*** | **7\*** | **7\*** | **7\*** | **7\*** | **35\*** |
| *Neformalusis švietimas* |  |  |  |  |  |  |
| „Go, Eco“ |  |  |  |  | 2 | 2  |
| „Sveika, Italija!“ |  |  |  | 1 |  | 1  |
| Šachmatai | 1 |  |  |  |  | 1 |
| Sportas ir lyderystė | 1 |  |  |  |  | 1  |
| Tinklinis |  |  | 1 |  |  | 1  |
| Krepšinis |  |  |  | 1 |  | 1  |
| Dainos studija | 1 | 1 |  |  |  | 2  |
| Solo Latino šokiai |  |  | 1 |  |  | 1  |
| Vokalo studija |  | 1 |  |  |  | 1  |
| Fizika aplink mus |  |  |  |  | 1 | 1  |
| **Iš viso panaudota neformaliojo švietimo valandų (3)** | **3** | **2** | **2** | **2** | **3** | **12** |
| Valandos, skirtos klasių dalijimui į grupes (4) | 7,5 | 8,5 | 8,5 | 8,5 | 8,5 | 41,5 |
| **Iš viso panaudota valandų (1,2,3, 4 suma)** | **48,5** | **48,5** | **48,5** | **48,5** | **49,5** | **243,5** |

78.2. II klasei (5 komplektai, 150 mokinių):

| **Ugdymo sritys, dalykai** | **Klasė (mokinių skaičius)** | **Iš viso (150)** |
| --- | --- | --- |
| **IIa (30)** | **IIb (30)** | **IIc (30)** | **IId (30)** | **IIe (30)** |
| Tikyba | 1 | 1  | 1 | 1  | 1  | 5 |
| Etika | 1  | 1  | 1  | 1  | 1  | 5 |
| Lietuvių kalba ir literatūra | 5  | 5  | 5  | 5  | 5  | 25 |
| Užsienio kalba (1-oji) |  |  |  |  |  |  |
| 1 grupė (anglų) | 3 | 3 | 3 | 3 | 3 | 15  |
| 2 grupė (anglų) | 3 | 3 | 3 | 3 | 3 | 15 |
| Užsienio kalba (2-oji) |  |  |  |  |  |  |
| 1 grupė (rusų) | 2 | 2 | 2 | 2 | 2 | 10  |
| 2 grupė (rusų, vokiečių) | 2R | 2V | 2V | 2R | 2V | 10 |
| 3 grupė (prancūzų) |  |  |  | 2\* |  | 2\* |
| Matematika | 4  | 4  | 4  | 4  | 4  | 20  |
| Informacinės technologijos |  |  |  |  |  |  |
| 1 grupė | 1  | 1 | 1 | 1  | 1 | 5  |
| 2 grupė | 1  | 1  | 1 | 1  | 1  | 5 |
| Biologija | 2  | 2  | 2  | 2  | 2  | 10  |
| Chemija | 2  | 2  | 2  | 2  | 2  | 10  |
| Fizika | 2  | 2  | 2  | 2  | 2  | 10  |
| Istorija | 2  | 2  | 2  | 2  | 2  | 10 |
| Pilietiškumo pagrindai | 1  | 1  | 1  | 1  | 1  | 5  |
| Geografija | 1  | 1  | 1  | 1  | 1  | 5  |
| Dailė | 1  | 1  | 1  | 1  | 1 | 5  |
| Muzika | 1  | 1  | 1  | 1  | 1  | 5  |
| Technologijos |  |  |  |  |  |  |
| 1 grupė | 1  | 1  | 1  | 1  | 1  | 5  |
| 2 grupė | 1  | 1  | 1  | 1  | 1  | 5 |
| Fizinis ugdymas  |  |  |  |  |  |  |
| 1 grupė | 2 | 2  | 2  | 2  | 2  | 10  |
| 2 grupė | 2\*  | 2\*  | 2\*  | 2\*  | 2\*  | 10\* |
| **Iš viso privalomų pamokų skaičius mokiniui (1)** | **31**  | **31**  | **31**  | **31**  | **31**  | **155**  |
| *Mokinių ugdymo poreikiams tenkinti valandos\** |
| Skaičių pasaulis (modulis) | 1\*  | 1\*  | 1\*  | 1\*  | 1\*  | 5\* |
| Fizikos uždavinių labirinte (modulis) |  |  |  |  | 1\* | 1\*  |
| Geografijos praktiniai-tiriamieji darbai (modulis) |  |  |  |  | 1\* | 1\* |
| Prancūzų kalba (ilgalaikė konsultacija) |  |  |  | 2\* |  | 2\*  |
| Lietuvių kalba (ilgalaikė konsultacija) | 1\* |  | 1\* |  |  | 2\* |
| Istorija (ilgalaikė konsultacija) | 1\* | 1\* |  |  |  | 2\* |
| Fizika (ilgalaikė konsultacija) |  |  |  | 1\* |  | 1\* |
| Trumpalaikės konsultacijos | 1\* | 1\* | 1\* | 1\* | 1\* | 5\* |
| Fizinis ugdymas (kita ugdomoji veikla) | 2\* | 2\*  | 2\* | 2\*  | 2\*  | 10\* |
| Ugdymas karjerai (kita ugdomoji veikla) |  | 1\* | 1\* |  |  | 2\*  |
| **Iš viso panaudota valandų mokinių ugdymo poreikiams tenkinti\*(2)** | **6** | **6** | **6** | **7** | **6** | **31\*** |
| *Neformalusis švietimas* |  |  |  |  |  |  |
| Pilietiškiausia klasė | 1 | 1 |  |  |  | 2  |
| Šachmatai |  | 1 |  |  |  | 1  |
| Sportas ir lyderystė |  |  | 1 |  |  | 1  |
| Tinklinis |  | 1 |  |  |  | 1  |
| Dainos studija | 1 |  |  | 1 |  | 2  |
| Solo Latino šokiai |  |  | 1 |  |  | 1  |
| Vokalo studija |  |  |  | 1 |  | 1  |
| Tyrimų laboratorija |  |  |  |  | 2 | 2  |
| **Iš viso panaudota neformaliojo švietimo valandų(3)** | **2** | **3** | **2** | **2** | **2** | **11**  |
| Valandos, skirtos klasių dalinimui į grupes (4) | 8 | 8 | 8 | 8 | 8 | 40  |
| **Iš viso panaudota valandų (1,2,3, 4 suma)** | **47** | **48** | **47** | **48** | **47** | **237** |

**IV SKYRIUS**

**VIDURINIO UGDYMO PROGRAMOS VYKDYMO BENDROSIOS NUOSTATOS**

79. Gimnazija, vykdydama vidurinio ugdymo programą, vadovaujasi vidurinio ugdymo bendrosiomis programomis.

80. Gimnazija mokiniui, besimokančiam pagal vidurinio ugdymo programą, sudaro sąlygas įgyvendinti individualų ugdymo planą ir siekia, kad jis pagilintų ir praplėstų pasirinktų sričių žinias, gebėjimus bei kompetencijas, pasirengtų laikyti brandos egzaminus ir tęstų tolesnį mokymąsi.

81. Gimnazija, formuodama ir įgyvendindama mokyklos ugdymo turinį pagal vidurinio ugdymo bendrąsias programas sudaro galimybes arba įgyvendina:

81.1. vidurinio ugdymo programoje pamokų tvarkaraštyje per dieną daugeliui dalykų skiriamos ne viena, o dvi viena po kitos organizuojamų pamokų;

82.2. siūlo mokiniams rinktis jų polinkius ir interesus atitinkančius pasirenkamuosius dalykus, dalykų modulius;

83.3. siūlo savanoriškai užsiimti socialine ar kita visuomenei naudinga veikla;

84. Vidurinio ugdymo programoje mokiniai dalyką ar dalyko kursą keičia pagal Gimnazijos dalyko programos ar kurso keitimo tvarką, patvirtintą direktoriaus 2012 m. lapkričio 12 d. įsakymu Nr. V-134, pagal kurią mokinys gali keisti individualų ugdymo planą pusmečio (metų) pabaigoje.

85. Į vidurinio ugdymo dalykų (dorinio ugdymo, istorijos ir gamtos mokslų) turinį integruojama Žmogaus saugos ugdymo bendroji programa.

**PIRMASIS SKIRSNIS**

**UGDYMO SRIČIŲ DALYKŲ MOKYMO ORGANIZAVIMAS**

86. Dorinis ugdymas: mokinys renkasi vieną dalyką – tikybą arba etiką. Siekiant užtikrinti dalyko mokymosi programos tęstinumą ir nuoseklumą mokiniai renkasi etiką ar tikybą dvejiems mokslo metams.

87. Lietuvių kalba ir literatūra: siūlomi lietuvių kalbos ir literatūros programą papildantys dalyko moduliai: teksto kūrimas, probleminiai lietuvių kalbos rašybos ir skyrybos aspektai. Visiems mokiniams pasirinkus dalyko modulį, jis integruojamas į dalyką.

88. Užsienio kalbos:

88.1. mokiniui pageidaujant ir Gimnazijos tarybai pritarus mokinys gali keisti vieną iš dviejų kalbų ir pradėti mokytis naujos kalbos kaip trečiosios arba mokytis tris kalbas, t. y. tęsti pirmosios ir antrosios kalbų mokymąsi ir pasirinkti mokytis trečiąją kalbą. Dalis III–IV klasės gimnazistų ispanų, rusų kalbą, prancūzų kalbą mokosi kaip trečiąją kalbą;

88.2. trečiosios užsienio kalbos bendroji programa Gimnazijos III–IV klasėse pateikiama kursu, orientuotu į A1/A2 kalbos mokėjimo lygį pagal Bendruosius Europos kalbų metmenis.

88.3. mokiniai renkasi tuos užsienio kalbų mokymosi kursus, kurie atitinka jų užsienio kalbų pasiekimus, t. y. kalbos mokėjimo lygį pagal Bendruosius Europos kalbų metmenis. Užsienio kalbos B2 kalbos mokėjimo lygis atitinka pagrindinį (B2.1) ir aukštesnįjį (B2.2) pasiekimų lygį, o B1 kalbos mokėjimo lygis – patenkinamą pasiekimų lygį;

88.3. anglų kalbos modulių programos papildo B2 kurso programas;

88.4. siūloma mokiniams rinktis lotynų kalbą.

89. Socialiniai mokslai: iš pasirenkamųjų dalykų mokinys gali rinktis ekonomiką, verslą ir vadybą, psichologiją.

90. Menai: mokinys gali rinktis bent vieną iš meninio ugdymo programų (dailės, šokio, muzikos, teatro).

91. Technologijos: mokinys gali rinktis iš technologijų programos krypčių: statybos ir medžio apdirbimo, mechanikos ir metalo apdirbimo, taikomojo meno, amatų ir dizaino, turizmo ir mitybos.

92. Matematika: organizuojant matematikos mokymą išplėstiniu kursu mokiniui siūloma pasirinkti modulį, spragoms likviduoti siūlomos konsultacijos.

93. Gamtos mokslai:

93.1. organizuojant gamtos mokslų mokymą, sudarytos sąlygos naudoti informacines komunikacines technologijas, modernią kabineto organizacinę įrangą (interaktyvias lentas, dokumentų kameras, laboratoriniams darbams skirtas priemones);

93.2. siūloma rinktis biomedicinos pasirenkamąjį dalyką;

93.3. III–IV klasių mokiniams siūloma rinktis brandos darbus iš gamtos mokslų dalykų.

94. Vidurinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamas pamokų skaičius per savaitę:

94.1. III klasei (5 komplektai, 150 mokinių):

| Dalykai | Bendrasis kursas(1-osios ir 2-osios užsienio kalbų – A2, B1 lygiai) | Išplėstinis kursas(1-osios ir 2-osios užsienio kalbų – B2 lygis) | Iš viso grupių | Iš viso savaitinių valandų skaičius (metinių valandų skaičius) |
| --- | --- | --- | --- | --- |
| Laikinų grupių skaičius | Mokinių skaičius | Savaitinių valandų skaičius (metinių valandų skaičius) | Laikinų grupių skaičius | Mokinių skaičius | Savaitinių valandų skaičius (metinių valandų skaičius) |
| Tikyba | 3 | 70 | 3(111) |  |  |  | 3 | 3(111) |
| Etika | 4 | 80 | 4(148) |  |  |  | 4 | 4(148) |
| Lietuvių kalba ir literatūra |  |  |  | 6 | 150 | 30(1110) | 6 | 30(1110) |
| Užsienio kalba (anglų) |  |  |  | 8 | 150 | 24(888) | 8 | 24(888) |
| Istorija | 1 | 26 | 2(74) | 2 | 55 | 6(222) | 3 | 8(296) |
| Geografija | 2 | 58 | 4(148) | 2 | 46 | 6(222) | 4 | 10(370) |
| Matematika | 1 | 21 | 3(111) | 6 | 129 | 24(888) | 7 | 27(999) |
| Biologija | 2 | 38 | 4(148) | 3 | 65 | 9(333) | 5 | 13(481) |
| Fizika | 1 | 17 | 2(74) | 3 | 53 | 9(333) | 4 | 11(407) |
| Chemija | 1 | 23 | 2(74) | 1 | 23 | 3 (111) | 2 | 5 (185) |
| Dailė | 3 | 56 | 6 (222) |  |  |  | 3 | 6 (222) |
| Muzika | 1 | 16 | 2(74) |  |  |  | 1 | 2(74) |
| Šokis | 1 | 10 | 2(74) |  |  |  | 1 | 2(74) |
| Teatras | 1 | 13 | 2(74) |  |  |  | 1 | 2(74) |
| Turizmas ir mityba | 3 | 38 | 6(222) |  |  |  | 3 | 6 (222) |
| Mechanika, mechaninis remontas | 2 | 39 | 4(148) |  |  |  | 2 | 4(148) |
| Statyba ir medžio apdirbimas | 1 | 13 | 2(74) |  |  |  | 1 | 2(74) |
| Fizinis ugdymas | 8 | 150 | 16(592) |  |  |  | 8 | 16(592) |
| *Pasirenkamieji dalykai* |
| Užsienio kalba (prancūzų)  | 1 | 8 | 2(74) |  |  |  | 1 | 2(74) |
| Lotynų kalba | 1 | 9 | 2(74) |  |  |  | 1 | 2(74) |
| Ispanų kalba | 1 | 20 | 2(74) |  |  |  | 1 | 2(74) |
| Užsienio kalba (rusų) | 1 | 18 | 3(111) | 1 | 17 | 3(111) | 2 | 6(222) |
| Rusų kalba pradedantiesiems | 2 | 6 | 2 (74) |  |  |  | 2 | 2 (74) |
| Ekonomika | 2 | 31 | 4(148) |  |  |  | 2 | 4(148) |
| Vadyba ir verslas | 2 | 45 | 2(74) |  |  |  | 2 | 2(74) |
| Psichologija | 3 | 46 | 3(111) |  |  |  | 3 | 3(111) |
| Biomedicina | 2 | 31 | 2(74) |  |  |  | 2 | 2(74) |
| Informacinės technologijos | 2 | 36 | 2(74) | 6 | 88 | 12(444) | 8 | 14(518) |
| Grafinis dizainas | 1 | 16 | 2(74) |  |  |  | 1 | 2(74) |
| *Dalykų moduliai* |
| Gilyn į matematiką |  |  |  | 6 | 129 | 6(222) | 6 | 6(222) |
| Writing and vocabulary skills |  |  |  | 8 | 150 | 8(222) | 8 | 8(222) |
| Fizikos sudėtingų uždavinių paprasti sprendimai |  |  |  | 3 | 53 | 3 (111) | 3 | 3(111) |
| Istorijos tiriamieji praktiniai darbai |  |  |  | 1 | 16 | 1 (37) | 1 | 1 (37) |
| Tobulinkime darbo su istorijos šaltiniais įgūdžius |  |  |  | 1 | 15 | 1 (37) | 1 | 1 (37) |
| **Iš viso panaudota valandų privalomam ugdymo turiniui, pasirenkamiesiems dalykams, dalykų moduliams (1)** | **234 (8695)** |
| *Konsultacijos* |  |  |  |  |  |  |  |  |
| Matematika |  |  |  |  |  |  | 1 | 1 (37) |
| Vokiečių kalba |  |  |  |  |  |  | 1 | 1 (37) |
| *Kita ugdomoji veikla* |  |  |  |  |  |  |  |  |
| Ugdymas karjerai |  |  |  |  |  |  | 3 | 3 (111) |
| **Iš viso panaudota valandų konsultacijoms, projektinei veiklai, kitai ugdomajai veiklai (2)** | **5 (481)** |
| *Neformalusis švietimas* |
| Sportas ir lyderystė |  |  |  |  |  |  | 1 | 1 (37) |
| Kino kūrėjų studija |  |  |  |  |  |  | 2 | 2 (74) |
| Merginų mišrus vokalinis ansamblis |  |  |  |  |  |  | 3 | 3 (111) |
| Šiuolaikinių šokių kolektyvas „Mi Vida“ |  |  |  |  |  |  | 2 | 2 (74) |
| Mokinių mokomoji bendrovė |  |  |  |  |  |  | 1 | 1 (37) |
| Vokalo studija |  |  |  |  |  |  | 1 | 1 (37) |
| Įdomioji fizika |  |  |  |  |  |  | 1 | 1 (37) |
| Fizikos akademija |  |  |  |  |  |  | 1 | 1 (37) |
| Debatai anglų kalba |  |  |  |  |  |  | 2 | 2 (74) |
| **Iš viso panaudota neformaliojo švietimo valandų (3)** | **14****(555)** |
| **Iš viso panaudota valandų (1, 2, 3 suma)** | **254****(9287)** |

94.2. IV klasei (5 komplektai, 149 mokiniai):

| Dalykai | Bendrasis kursas(1-osios ir 2-osios užsienio kalbų – A2, B1 lygiai) | Išplėstinis kursas(1-osios ir 2-osios užsienio kalbų – B2 lygis) | Iš viso grupių | Iš viso savaitinių valandų skaičius (metinių valandų skaičius) |
| --- | --- | --- | --- | --- |
| Laikinų grupių skaičius | Mokinių skaičius | Savaitinių valandų skaičius (metinių valandų skaičius) | Laikinų grupių skaičius | Mokinių skaičius | Savaitinių valandų skaičius (metinių valandų skaičius) |
| Tikyba | 3 | 71 | 3(99) |  |  |  | 3 | 3(99) |
| Etika | 3 | 78 | 3(99) |  |  |  | 3 | 3(99) |
| Lietuvių kalba ir literatūra |  |  |  | 6 | 149 | 30(990) | 6 | 30(990) |
| Užsienio kalba (anglų) |  |  |  | 9 | 149 | 27(891) | 9 | 27(891) |
| Istorija | 2 | 37 | 4(132) | 2 | 48 | 6(198) | 4 | 10(330) |
| Geografija | 2 | 33 | 4(132) | 2 | 39 | 6(198) | 4 | 10(330) |
| Matematika | 1 | 13 | 3(99) | 6 | 136 | 30(990) | 7 | 33(1089) |
| Biologija | 2 | 37 | 4(132) | 2 | 49 | 6(198) | 4 | 10(330) |
| Fizika | 1 | 17 | 2(66) | 2 | 43 | 8(264) | 3 | 9(297) |
| Chemija | 2 | 36 | 4(132) | 1 | 12 | 3 (99) | 3 | 7 (231) |
| Dailė | 2 | 39 | 4 (132) |  |  |  | 2 | 4(132) |
| Muzika | 1 | 17 | 2(66) |  |  |  | 1 | 2(66) |
| Šokis | 1 | 7 | 2(66) |  |  |  | 1 | 2(66) |
| Teatras | 1 | 11 | 2(66) |  |  |  | 1 | 2(66) |
| Turizmas ir mityba | 3 | 51 | 6(198) |  |  |  | 3 | 6 (198) |
| Mechanika, mechaninis remontas | 1 | 11 | 2(66) |  |  |  | 1 | 2(66) |
| Statyba ir medžio apdirbimas | 2 | 36 | 4(132) |  |  |  | 2 | 4(132) |
| Fizinis ugdymas | 8 | 149 | 16(528) |  |  |  | 8 | 16(528) |
| *Pasirenkamieji dalykai* |
| Prancūzų kalba pradedantiesiems  | 1 | 8 | 2(66) |  |  |  | 1 | 2(66) |
| Lotynų kalba | 1 | 7 | 2(66) |  |  |  | 1 | 2(66) |
| Ispanų kalba | 1 | 10 | 2(66) |  |  |  | 1 | 2(66) |
| Užsienio kalba (rusų) | 1 | 17 | 3(99) | 1 | 10 | 3(99) | 2 | 6(198) |
| Užsienio kalba (vokiečių) | 1 | 5 | 2(66) |  |  |  | 1 | 2 (66) |
| Rusų kalba pradedantiesiems | 1 | 5 | 1 (33) |  |  |  | 1 | 1(33) |
| Ekonomika | 2 | 31 | 4(132) |  |  |  | 2 | 4(132) |
| Vadyba ir verslas | 2 | 37 | 2(66) |  |  |  | 2 | 2(66) |
| Psichologija | 3 | 68 | 3(99) |  |  |  | 3 | 3(99) |
| Biomedicina | 2 | 40 | 2(66) |  |  |  | 2 | 2(66) |
| Informacinės technologijos | 2 | 40 | 2(66) | 4 | 50 | 8(264) | 6 | 10(330) |
| Grafinis dizainas | 1 | 18 | 2(66) |  |  |  | 1 | 2(66) |
| *Dalykų moduliai* |
| Gilyn į matematiką |  |  |  | 6 | 136 | 6(198) | 6 | 6(198) |
| Writing and vocabulary skills |  |  |  | 9 | 149 | 9(297) | 9 | 9(297) |
| Pasirengimas lietuvių kalbos ir literatūros brandos egzaminui |  |  |  | 6 | 149 | 6 (198) | 6 | 6(198) |
| **Iš viso panaudota valandų privalomam ugdymo turiniui, pasirenkamiesiems dalykams, dalykų moduliams (1)** | **239 (7887)** |
| Trumpalaikės konsultacijos |  |  |  |  |  |  |  | 1 (33) |
| **Iš viso panaudota valandų konsultacijoms, projektinei veiklai, kitai ugdomajai veiklai (2)** | **1 (33)** |
| *Neformalusis švietimas* |
| Matematika gabiems |  |  |  |  |  |  | 2 | 2(66) |
| Kino kūrėjų studija |  |  |  |  |  |  | 2 | 2(66) |
| Merginų mišrus vokalinis ansamblis |  |  |  |  |  |  | 2 | 2(66) |
| Šiuolaikinių šokių kolektyvas „Mi Vida“ |  |  |  |  |  |  | 2 | 2(66) |
| Krepšinis |  |  |  |  |  |  | 2 | 2(66) |
| Mokinių mokomoji bendrovė |  |  |  |  |  |  | 1 | 1(33) |
| Vokalo studija |  |  |  |  |  |  | 1 | 1(33) |
| Keramikos studija |  |  |  |  |  |  | 2 | 2(66) |
| **Iš viso panaudota neformaliojo švietimo valandų (3)** | **14****(462)** |
| **Iš viso panaudota valandų (1, 2, 3 suma)** | **254****(8382)** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Klaipėdos „Vėtrungės“ gimnazijos tarybos Klaipėdos miesto savivaldybės administracijos

posėdžio 2020 m. rugpjūčio 28 d. Švietimo skyriaus vedėja

protokoliniu nutarimu Laima Prižgintienė

(protokolas Nr.V1–4) 2020 m. rugpjūčio 31 d.